James Gosling

James Gosling OC, Ph.D. (* 19. máj 1955, neďaleko Calgary, Alberta, Kanada) je kanadský informatik, najznámejší ako tvorca objektovo orientovaného, multiplatformového programovacieho jazyka Java (pôvodne pomenovaného Oak).Java. In: 

 Životopis 
V roku 1977 získal na University of Calgary titul B.Sc (bakalár prírodných vied) v odbore informatika, v rovnakom odbore v roku 1983 získal titul Ph.D. na Carnegie Mellon University. Jeho dizertačná práca mala názov The Algebraic Manipulation of Constraints.

V roku 1981 vytvoril prvú verziu textového editora Emacs, ktorý bežal pod Unixom. Pomenoval ho Gosling Emacs (Gosmacs). Ďalej vytvoril jednu z prvých viacprocesorových verzií Unixu, niekoľko prekladačov, e-mailových agentov (MTA) a správcov okien a bol tiež prvým vývojárom tabuľkového procesora sc.

V rokoch 19842010 bol zamestnaný v spoločnosti Sun Microsystems. V roku 1991 zrealizoval návrh programovacieho jazyka Java (v tom čase Oak) a implementoval jeho prvý prekladač a virtuálny stroj. Od roku 1992 sa podieľal na vývoji ďalších verzií jazyka. V roku 1995 v Sun zistili, že názov Oak už nesie iný jazyk a tak pre svoj projekt zvolili názov Java, čo je americký slangový výraz pre kávu.

Ďalej pracoval ako vedúci na projektoch NeWS, používateľské rozhranie Unixu windowing system. Bol členom komisie pre elimináciu grafických a architektonických nedostatkov systému Unix. Spolupracoval na vývoji webového prehliadača HotJava.

V roku 2005 bol vymenovaný do pozície hlavného vedeckého poradcu oddelenia, ktoré sa zaoberalo vývojom klientskeho softvéru v jazyku Java. Jeho hlavnou pracovnou náplňou bola korekcia a dohľad nad pokračujúcim vývojom jazyka Java, špeciálne virtuálneho stroja a objektovej knižnice.

Okrem toho reprezentoval firmu Sun na konferenciách, veľmi starostlivo sledoval trendy v oblasti IT a zároveň komunikoval s vývojármi aj používateľmi, aby mohol lepšie predvídať potreby zákazníkov, ktoré by premietol do ďalšieho vývoja technológie Java.

Firmu Sun Microsystems opustil 2. apríla 2010, krátko potom, čo bola prevzatá spoločnosťou Oracle.

Dňa 28. marca 2011 oznámil, že bol zamestnaný spoločnosťou Google. Päť mesiacov na to sa zapojil do start-up projektu Liquid Robotics. Zároveň figuruje ako poradca v spoločnosti Typesafe.

 Osobný život 
Je druhýkrát ženatý a má dve deti, dcéru Kate a syna Kelseyho.

 Ocenenia 
V roku 2007 získal vyznamenanie dôstojník Radu Kanady (Officer of the Order of Canada). Rad je v Kanade najvyššie občianske vyznamenanie a dôstojník je druhý najvyšší stupeň tohto vyznamenania.

Získal tiež viacero profesijných ocenení ako napr. Innovator of the Year udeľované časopisom Discover Magazine a Software Development's Programing Excellence Award. Je autorom viac než desiatich patentov.

 Publikácie 
 Ken Arnold, James Gosling, David Holmes, The Java Programming Language, Fourth Edition, Addison-Wesley Professional, 2005, 
 James Gosling, Bill Joy, Guy L. Steele Jr., Gilad Bracha, The Java Language Specification, Third Edition, Addison-Wesley Professional, 2005, 
 Ken Arnold, James Gosling, David Holmes, The Java Programming Language, Third Edition, Addison-Wesley Professional, 2000, 
 James Gosling, Bill Joy, Guy L. Steele Jr., Gilad Bracha, The Java Language Specification, Second Edition, Addison-Wesley, 2000, 
 Gregory Bollella (Editor), Benjamin Brosgol, James Gosling, Peter Dibble, Steve Furr, David Hardin, Mark Turnbull, The Real-Time Specification for Java, Addison Wesley Longman, 2000, 
 Ken Arnold, James Gosling, The Java programming language Second Edition, Addison-Wesley, 1997, 
 Ken Arnold, James Gosling, The Java programming language, Addison-Wesley, 1996, 
 James Gosling, Bill Joy, Guy L. Steele Jr., The Java Language Specification, Addison Wesley Publishing Company, 1996, 
 James Gosling, Frank Yellin, The Java Team, The Java Application Programming Interface, Volume 2: Window Toolkit and Applets, Addison-Wesley, 1996, 
 James Gosling, Frank Yellin, The Java Team, The Java Application Programming Interface, Volume 1: Core Packages, Addison-Wesley, 1996, 
 James Gosling, Henry McGilton, The Java language Environment: A white paper, Sun Microsystems, 1996
 James Gosling, David S. H. Rosenthal, Michelle J. Arden, The NeWS Book : An Introduction to the Network/Extensible Window System (Sun Technical Reference Library), Springer, 1989, 

 Referencie 

 Iné projekty 

 Externé odkazy 
 James Gosling na Twitteri
 Java – dnes při šálku dobré kávy, článok na portáli LinuxEXPRES (2007)

 Zdroj 

Kategória:Kanadskí informatici
Kategória:Kanadskí programátori
Kategória:Kanadskí vynálezcovia
Kategória:Tvorcovia programovacích jazykov
Kategória:Java (programovací jazyk)
Kategória:Osobnosti z Calgary